**TABELUL DIVERGENŢELOR**

**la proiectul deciziei Consiliului municipal Chișinău „aprobarea Regulamentului cu privire la vânzarea-cumpărarea prin licitaţie a clădirilor, construcțiilor și încăperilor cu destinație nelocuibilă** **precum și cotelor-părți ale acestora, proprietate publică a municipiului Chişinău”**

|  |  |  |
| --- | --- | --- |
| **Participant la procedura de consultare** | **Conţinutul obiecţiilor** | **Decizia/explicaţia** |
| **Direcția asistența juridică a Primăriei** municipiului Chișinău prin avizul nr. 460 din 03.06.2022 | Excluderea pct. 1.6 și pct. 4.11 din proiectul de Regulament.  „1.6 Selectarea câștigătorului se efectuează prin organizarea licitaţiilor „cu strigare” sau prin „negocieri directe”, în cazul unui singur cumpărător și pentru locatarii ce dețin contracte de locațiune cu Consiliul municipal Chișinău pe încăperi nelocuibile cu dreptul de privatizare, încheiate până la intrarea în vigoare a prevederilor Legii nr. 99 din 24.08.2021 pentru modificarea Legii nr. 121/2007 privind administrarea și deetatizarea proprietății publice.”  4.11. În cazul înregistrării la licitaţia cu strigare a unui singur participant sau la privatizarea încăperilor de către locatarii care au încheiate contracte de locațiune cu Consiliul municipal Chișinău pe încăperi nelocuibile cu drept de privatizare până la intrare în vigoare a prevederilor Legii nr. 99 din 24.08.2021 pentru modificarea Legii nr. 121/2007 privind administrarea și deetatizarea proprietății publice, Comisia este în drept să vândă bunul imobil la un preţ mai mare decât preţul de expunere, dar nu mai mic decât limita unui pas.”  Pe motivul că de la data intrării în vigoare a legii noi, efectele legii vechi încetează. | **Se acceptă parțial**.  Conform prevederilor pct. 261 din HG nr. 136/2009 „Cu privire la aprobarea Regulamentului privind licitațiile cu strigare şi cu reducere” - În cazul înregistrării la licitația a unui singur participant, Comisia este în drept să vândă acestuia bunul solicitat la prețul de expunere sau în limita unui pas. |
| **Direcția generală locativ-comunală și amenajare a CMC**  prin avizul nr. 1062/22 din 03.06.2022 | Se propune: de rând cu încăperile nelocative, să fie expuse la vânzarea-cumpărarea prin licitație și locuințele (inclusiv cotele-părți din locuințe) proprietate publică a municipiului Chișinău. | **Nu se acceptă.**  Prezentul Regulament este elaborat în temeiul Legii nr. 121-XVI/2007, iar în conformitate cu art. 1 (2) „sub incidența prezentei legi cad: proprietatea publică a statului și proprietatea publică a unității administrativ-teritoriale, cu excepția finanțelor publice și **a locuințelor**”. Procesul de privatizare a fondului de locuințe este reglementat prin Legea nr. 1324/1993. |
| **SRL „Moldtrans-Tur”,**  participant la dezbaterea publică a proiectului din 13.06.2022 | Se propune: descrierea procedurilor și condițiilor aplicabile administrării bunurilor proprietate comună pe cote-părți, cu accent pe recomandarea de atribuire a întregului bun, în schimbul unei sulte, în favoarea unui coproprietar sau în favoarea mai multor coproprietari, la cerea lor comună | **Se acceptă parțial.**  Textul regulamentului a fost completat cu sintagma „precum și cotelor-părți ale acestora”. S-a inclus prevederea „2.2.2.3. În cazul vânzării la licitație cu strigare a unei cote-părți din bunurile proprietate comună pe cote părți, organizatorul licitației va notifica pe ceilalți coproprietari cu cel puțin 10 zile înainte de data organizării licitației.” |